**SKELBIAMAS VIEŠAS KONKURSAS NACIONALINIO VĖŽIO INSTITUTO**

**DIENOS CHIRURGIJOS SKYRIAUS VEDĖJO[[1]](#footnote-1) PAREIGOMS UŽIMTI**

**Konkursą organizuojanti įstaiga**: Viešoji įstaiga Nacionalinis vėžio institutas, įstaigos kodas 111959420, adresas Santariškių g. 1, Vilnius.

**Darbo pradžia** derinama individualiai

Šias pareigas einantis darbuotojas į pareigas priimamas konkurso būdu ir su juo sudaroma terminuota darbo sutartis penkerių metų laikotarpiui.

**Pareigybės lygis** A1, pareiginiai nuostatai pridedami.

Darbo laiko norma 37 val. per savaitę, t. y. 1,0 et. Darbo užmokestis prieš mokesčius nuo 3195,4 iki 4141,8 Eur (su vadovavimo priedu).

**Dokumentai, kuriuos turi pateikti pretendentas:**

1. Prašymą leisti dalyvauti konkurse;
2. Asmens tapatybę patvirtinantį dokumentą;
3. Išsilavinimą patvirtinančius dokumentus;
4. Kitus dokumentus, patvirtinančius pretendento atitiktį kvalifikaciniams reikalavimams;
5. Reikalingą darbo patirtį patvirtinančius dokumentus;
6. Gyvenimo aprašymą (nurodyti vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo privalumų sąrašą (nurodyti dalykines savybes). Jeigu pareigybei, kuriai skelbiamas konkursas, užimti būtini tam tikri įgūdžiai, šiame sąraše turi būti nurodyti ir jie;
7. Užpildytą pretendento anketą (forma patvirtinta LR Vyriausybės 2017-06-21 nutarimu Nr. 496, kaip priedas prie Konkursų valstybės ir savivaldybių įmonėse, iš valstybės ir savivaldybių ir Valstybinio socialinio draudimo fondo biudžetų bei iš kitų valstybės įsteigtų fondų lėšų finansuojamose valstybės ir savivaldybių įstaigose ir viešosiose įstaigose, kurių savininkė yra valstybė ir savivaldybė, organizavimo ir vykdymo tvarkos aprašo);
8. Pretendento privačių interesų deklaracija;
9. Papildomas kompetencijas patvirtinantys dokumentai\*.

\* Jeigu keli pretendentai surenka vienodą didžiausią balų skaičių (bet ne mažiau kaip 6 balus už vieną testą arba ne mažiau kaip 12 balų už du testus, jeigu konkursas susidėjo iš dviejų testų), vertinami šių pretendentų gyvenimo aprašymuose nurodyti privalumai, papildomos kompetencijos atsižvelgiant į jų atitikimą ir suderinamumą Nacionalinio vėžio instituto prioritetams. Pretendentų papildomos kompetencijos vertinamos skiriant už kiekvieną papildomą kompetenciją po papildomą balą. Pretendento papildomomis kompetencijomis laikoma: (1) vadovavimo sveikatos ir/ar švietimo ir mokslo sistemos subjektams (ar jų padaliniams, filialams) patirtis (pretendentui pateikus tai patvirtinančius dokumentus); (2) kvalifikacijos tobulinimas ir (arba) mokslinės publikacijos onkologijos srityje arba sveikatos politikos, sveikatos ekonomikos srityse per paskutinius 5 metus (pretendentui pateikus kvalifikacijos tobulinimą patvirtinančius pažymėjimus, mokslinių publikacijų kopijas); (3) darbdavio (-ių) ir (arba) aukštojo mokslo įstaigos vadovo rekomendacija (pretendentui pateikus rekomendacinį raštą apie jo profesinę patirtį (vykdytą veiklą) ir darbo kokybę); (4) Europos Sąjungos oficialių kalbų (anglų, vokiečių ar prancūzų) mokėjimas ne žemesniu kaip pažengusio vartotojo lygmens B2 lygiu (kalbos mokėjimo lygiai nustatomi vadovaujantis 2004 m. gruodžio 15 d. Europos Parlamento ir Tarybos sprendimu Nr. 2241/204/EB dėl bendros Bendrijos sistemos siekiant užtikrinti kvalifikacijų ir gebėjimų skaidrumą (Europasas) ( OL 2004 L 390, p. 6). Kiti pretendentų privalumai vertinami bendra tvarka. Jeigu įvertinus pretendentų privalumus, papildomas kompetencijas komisijos narių balsai pasiskirsto po lygiai, lemiamas yra komisijos pirmininko balsas.

**Dokumentų priėmimo terminas:** pretendentų dokumentai priimami 10 darbo dienų po konkurso paskelbimo, t. y. iki **2023-10-05**. Pateikiant pretendentų dokumentus kilus pagrįstų abejonių dėl pretendento atitikties konkurso skelbime nustatytiems kvalifikaciniams reikalavimams ir dėl pateiktų dokumentų patikslinimo ar papildymo, terminas gali būti pratęstas 5 darbo dienas, jeigu pretendentai yra papildomai paklausiami dėl papildomų dokumentų pateikimo.

Apie tikslią konkurso datą pretendentai bus informuoti asmeniškai.

**Dokumentų pateikimo būdas**: el. būdu per Valstybės tarnybos departamento sistemą (VATIS Prašymo teikimo modulį).

**Pretendento atrankos būdas**: testas žodžiu (kontaktinis pokalbis).

Informacija apie konkursą teikiama: telefonu (8 5) 278 6705, el. paštu jurgita.stirbliene@nvi.lt

1. Atsižvelgiant į laimėjusiojo konkursą profesinę kvalifikaciją, prie vedėjo pareigų skliausteliuose bus įrašyta ir atitinkama profesinė kvalifikacija. [↑](#footnote-ref-1)